# โซโล
"โซโล"  เป็นซิงเกิลเปิดตัวของเจนนี นักร้องและแร็ปเปอร์ชาวเกาหลีใต้ ซึ่งเป็นสมาชิกวงแบล็กพิงก์ ออกจำหน่ายเมื่อวันที่ 12 พฤศจิกายน ค.ศ. 2018 ผ่านสังกัดวายจีและอินเตอร์สโคป เพลงเขียนและผลิตโดยเท็ดดีและ 24 ในทางดนตรี "โซโล" เป็นเพลงแนวแดนซ์, ป็อป และฮิปฮอปที่มีองค์ประกอบเป็นอีดีเอ็ม โดยมีเนื้อหาวนเวียนอยู่กับความเป็นอิสระหลังจากการเลิกรา

"โซโล" ประสบความสำเร็จเชิงพาณิชย์ในเกาหลีใต้ สามารถขึ้นอันดับสูงสุดบนแกออนดิจิทัลชาร์ตและบิลบอร์ด เคป็อปฮอต 100 เป็นเวลาสองสัปดาห์ ในระดับนานาชาติ ทำให้เจนนีกลายเป็นนักร้องนำเดี่ยวหญิงเคป็อปคนแรกที่ขึ้นอันดับสูงสุดบนบิลบอร์ด เวิลด์ดิจิทัลซองส์ในสหรัฐ และยังเปิดตัวบนชาร์ตประเทศอื่น ๆ อีกหลายประเทศ รวมถึงแคนาดา ญี่ปุ่น มาเลเซีย นิวซีแลนด์ สกอตแลนด์ สิงคโปร์ และสหราชอาณาจักร เพลงยังได้รับการรับรองระดับทองคำขาวสองครั้งจากสมาคมลิขสิทธิ์เพลงเกาหลี (KMCA) สำหรับเพลงที่มียอดขายดิจิทัลมากกว่า 2.5 ล้านหน่วย และยอดสตรีมมากกว่า 100 ล้านครั้ง

มิวสิกวิดีโอกำกับโดยฮัน ซา-มิน และถูกอัปโหลดขึ้นบนยูทูบในวันเดียวกับการออกซิงเกิล วิดีโอนี้ถ่ายทำในสหราชอาณาจักรและแสดงการเปลี่ยนแปลงของเจนนีจากหญิงสาวไร้เดียงสาไปสู่หญิงสาวที่เข้มแข็งและเป็นอิสระ ในปี 2024 วิดีโอนี้กลายเป็นมิวสิกวิดีโอแรกของศิลปินเดี่ยวหญิงเคป็อปที่มียอดผู้ชมถึงหนึ่งพันล้านครั้งบนแพลตฟอร์มด้วย

 มิวสิกวิดีโอ 
มิวสิกวิดีโอกำกับโดยฮัน ซา-มิน และถ่ายทำในสหราชอาณาจักร ภายในห้าชั่วโมงหลังจากเผยแพร่บนยูทูบ วิดีโอดังกล่าวมียอดผู้ชมกว่าสี่ล้านครั้ง และมียอดผู้ชมครบ 100 ล้านครั้งในเวลาเพียง 23 วัน ถือเป็นระยะเวลาที่สั้นที่สุดของนักร้องเดี่ยวหญิงเคป็อป "โซโล" มียอดผู้ชมครบ 300 ล้านครั้งในเวลาเพียงหกเดือน กลายเป็นมิวสิกวิดีโอแรกโดยศิลปินเดี่ยวหญิงชาวเกาหลีที่บรรลุเป้าหมายนี้ จากนั้นในวันที่ 29 กุมภาพันธ์ 2024 มิวสิกวิดีโอมียอดผู้ชมถึงหนึ่งพันล้านครั้งบนยูทูบ ด้วยเหตุนี้ ทำให้เจนนีกลายเป็นศิลปินเดี่ยวหญิงเคป็อปคนแรกที่มียอดผู้ชมถึงหนึ่งพันล้านครั้งและเป็นศิลปินเดี่ยวเคป็อปคนที่สองที่ทำได้นับตั้งแต่เพลง "คังนัมสไตล์" ของไซ เมื่อปี 2012

รางวัล
+ รางวัลของ "โซโล" ปี องค์กร รางวัล ผล  2019 แกออนชาร์ตมิวสิกอะวอดส์ ศิลปินแห่งปี – เพลงดิจิทัล (พฤศจิกายน)   เอ็มเน็ตเอเชียนมิวสิกอะวอดส์ การแสดงเต้นเดี่ยวยอดเยี่ยม   เพลงแห่งปี  2020 โกลเดนดิสก์อะวอดส์ เพลงดิจิทัลยอดเยี่ยม (พนซัง)   เพลงแห่งปี (แดซัง) 

+รางวัลรายการเพลง รายการ วันที่ อินกีกาโย 25 พฤศจิกายน 2018 "Solos Inkigayo performances and wins:
 1st place: 
 1st place: 
 2nd place: 
 1st place:  2 ธันวาคม 2018 16 ธันวาคม 2018

ผู้มีส่วนร่วมทำเพลง
ดัดแปลงจากแอปเปิลมิวสิก
 เจนนี – เสียงร้อง
 เท็ดดี – ผลิตเพลง เขียนเพลง และคีย์บอร์ด
 24 – ผลิตเพลง เขียนเพลง เรียบเรียง และคีย์บอร์ด
มิวสิกวิดีโอ
 ฮัน ซา-มิน – กำกับมิวสิกวิดีโอ

รายชื่อแทร็ก
ดิจิทัลดาวน์โหลดและสตรีมมิง
 1. "โซโล" – 2:49
ซีดีซิงเกิล
 1. "โซโล" – 2:49
 2. "โซโล" (ดนตรีบรรเลง) – 2:49

ชาร์ต

รายสัปดาห์
+ตารางแสดงอันดับชาร์ตรายสัปดาห์ของ "โซโล" ชาร์ต (2018–23) ตำแหน่งสูงสุด Malaysia (RIM) 2 New Zealand Hot Singles (RMNZ) 13 Singapore (RIAS) 2 South Korea (Gaon) 1 South Korea (K-pop Hot 100) 1 South Korean Albums (Gaon) 2 US World Digital Song Sales (Billboard) 1 Vietnam (Vietnam Hot 100) 85

รายเดือน
+ตารางแสดงอันดับชาร์ตรายเดือนของ "โซโล" ชาร์ต (2018) ตำแหน่งสูงสุด South Korea (Gaon) 3 South Korean Albums (Gaon) 16

สิ้นปี
+ตารางแสดงอันดับชาร์ตสิ้นปี 2018 ของ "โซโล" ชาร์ต (2018) ตำแหน่ง South Korea (Gaon)  86 South Korean Albums (Gaon) 100

+ตารางแสดงอันดับชาร์ตสิ้นปี 2019 ของ "โซโล" ชาร์ต (2019) ตำแหน่ง South Korea (Gaon) 35 US World Digital Songs (Billboard) 11

การรับรองและยอดขาย

ประวัติการจำหน่าย
+รูปแบบการจำหน่ายของ "โซโล" ภูมิภาค วันที่ เวอร์ชัน รูปแบบ สังกัด  ทั่วโลก 12 พฤศจิกายน 2018 ดั้งเดิม    18 พฤศจิกายน 2018 ซีดี